title: 2011/572/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009#Ψήφισμα του Ευρωπαϊκού Κοινοβουλίου, της 10ης Μαΐου 2011 , που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/140

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009
   (2011/572/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009 συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (3), για την ίδρυση Ευρωπαϊκού Οργανισμού Ασφαλείας της Αεροπορίας, και ιδίως το άρθρο 60,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0123/2011),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας όσον αφορά την εκτέλεση του προϋπολογισμού του Οργανισμού για το οικονομικό έτος 2009·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 22.

      (2)  ΕΕ L 248 της 16.9.2002, σ. 1.

      (3)  ΕΕ L 79 της 19.3.2008, σ. 1.

      (4)  ΕΕ L 357 της 31.12.2002, σ. 72.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2011
      που περιέχει τις παρατηρήσεις οι οποίες αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2009 συνοδευόμενη από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

                  —

                  έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008 (3), για την ίδρυση του Ευρωπαϊκού Οργανισμού Ασφαλείας της Αεροπορίας, και ιδίως το άρθρο 60,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0123/2011),

                  Α.

                  λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος 2009 είναι αξιόπιστοι και οι υποκείμενες πράξεις νόμιμες και κανονικές,

                  Β.

                  λαμβάνοντας υπόψη ότι στις 5 Μαΐου 2010 το Κοινοβούλιο χορήγησε απαλλαγή στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας όσον αφορά την εκτέλεση του προϋπολογισμού του Οργανισμού για το οικονομικό έτος 2008 (5), στο δε συνοδευτικό ψήφισμα της απόφασης περί απαλλαγής:

                              —

                              εξέφραζε απογοήτευση διότι το 2008 το σύστημα των ετησίων κατ’ αποκοπή τελών δημιούργησε έσοδα τα οποία ήταν σημαντικά υψηλότερα από το πραγματικό κόστος των υπηρεσιών που είχαν παρασχεθεί και καλούσε τον Οργανισμό να υποβάλει κατεπειγόντως λεπτομερές σχέδιο που να εγγυάται ότι αυτό δεν θα επαναληφθεί κατά τα προσεχή έτη,

                              —

                              εφιστούσε την προσοχή στο γεγονός ότι ο Οργανισμός είχε μεταφέρει στο 2009 πιστώσεις σημαντικού ύψους, που προορίζονταν για επιχειρησιακές δαπάνες (πάνω από 53 000 000 ευρώ, που αναλογούσε στο 79 % των επιχειρησιακών πιστώσεων),

                              —

                              τόνιζε ότι είναι σημαντικό να καθορίσει ο Οργανισμός στόχους SMART και δείκτες RACER στον προγραμματισμό του, προκειμένου να αξιολογεί τα αποτελέσματά του,

                              —

                              εξέφραζε την ανησυχία του για την έλλειψη συντονισμού μεταξύ των αναγκών, του κανονισμού υπηρεσιακής κατάστασης των υπαλλήλων και του δημοσιονομικού κανονισμού του Οργανισμού και, ιδίως, για το ότι οι διαδικασίες επιλογής προσωπικού καθιστούσαν δυσχερή την πρόσληψη προσωπικού με κατάλληλα προσόντα,

                  Γ.

                  λαμβάνοντας υπόψη ότι ο προϋπολογισμός του Οργανισμού για το 2009 ήταν 92 500 000 ευρώ, το οποίο αποτελεί αύξηση κατά 6 % εν συγκρίσει προς το οικονομικό έτος 2008, το δε αποθεματικό για τέλη και δικαιώματα από δραστηριότητες ήταν 29 500 000 ευρώ,

                  1.

                  εκφράζει την ικανοποίησή του διότι το Ελεγκτικό Συνέδριο διαπίστωσε ότι οι λογαριασμοί του Ευρωπαϊκού Οργανισμού Ασφάλειας της Αεροπορίας για το 2009 είναι αξιόπιστοι και ότι οι υποκείμενες πράξεις, από κάθε ουσιώδη πλευρά, είναι νόμιμες και κανονικές·

         Σημαντική αύξηση του προϋπολογισμού

                  2.

                  επισημαίνει ότι ο προϋπολογισμός του Οργανισμού αυξήθηκε κατά 28 % από το 2007 έως το 2009·

                  3.

                  σημειώνει ότι η ο Οργανισμός έλαβε 31 540 000 ευρώ σε πιστώσεις αναλήψεως υποχρεώσεων και 29 180 000 ευρώ σε πιστώσεις πληρωμών από τον προϋπολογισμό της Ένωσης για το 2009·

                  4.

                  σημειώνει επιπροσθέτως ότι ο συνολικός προϋπολογισμός του Οργανισμού αυξήθηκε σχεδόν κατά 20 % από 102 000 000 ευρώ σε 122 000 000 από το 2008 έως το 2009 και ότι ο αριθμός του προσωπικού αυξήθηκε από 440 σε 509·

         Επιδόσεις

                  5.

                  υπογραμμίζει για μια ακόμη φορά ότι είναι σημαντικό να καθορίσει ο Οργανισμός στόχους SMART και δείκτες RACER στον προγραμματισμό του, προκειμένου να αξιολογεί τα αποτελέσματά του· επισημαίνει την απάντηση του Οργανισμού, ο οποίος διαβεβαιώνει ότι έχει βελτιώσει το πρόγραμμα εργασιών του για το 2010 με τον καθορισμό βασικών στόχων και δεικτών απόδοσης και τη βελτίωση του συστήματος προγραμματισμού των πόρων· καλεί ακόμα τον Οργανισμό να εξετάσει το ενδεχόμενο εφαρμογής διαγράμματος Gantt στον προγραμματισμό κάθε επιχειρησιακής δραστηριότητάς του, προκειμένου να φαίνεται συνοπτικά πόσο χρόνο αφιερώνει κάθε υπάλληλος σε ένα έργο, και να προωθηθεί μια προσέγγιση προσανατολισμένη σε αποτελέσματα·

                  6.

                  παροτρύνει τον Οργανισμό να καθιερώσει σύστημα κατάρτισης του επιχειρησιακού προϋπολογισμού βάσει δραστηριοτήτων, προκειμένου να υπάρχει σαφής συσχέτιση του προγράμματος εργασίας με τις δημοσιονομικές προβλέψεις και να σημειωθεί βελτίωση στην παρακολούθηση των επιδόσεων και την κατάρτιση σχετικών εκθέσεων· επισημαίνει ότι ο Οργανισμός καταρτίζει σε ετήσια βάση πολυετές πρόγραμμα, το οποίο συζητείται με όλους τους ενδιαφερομένους και εγκρίνεται από το διοικητικό συμβούλιο, όπου ο προϋπολογισμός διαρθρώνεται ανά δραστηριότητα· συμμερίζεται την άποψη του Ελεγκτικού Συνεδρίου ότι η διάρθρωση του επιχειρησιακού προϋπολογισμού του Οργανισμού (τίτλος III) παρέμεινε εν μέρει συνδεδεμένη με τις εισροές, και ότι οι τροποποιήσεις του προϋπολογισμού έγιναν χωρίς παράλληλη ενημέρωση του προγράμματος εργασιών, ακόμα κι όταν είχαν σημαντική επίπτωση στην κατανομή των ανθρώπινων και των οικονομικών πόρων·

                  7.

                  ζητεί εκ νέου από τον Οργανισμό να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τις δραστηριότητες που πραγματοποιήθηκαν κατά το εξεταζόμενο οικονομικό έτος και εκείνες του προηγούμενου οικονομικού έτους, προκειμένου η αρμόδια για την απαλλαγή αρχή να μπορεί να αξιολογήσει καλύτερα τις επιδόσεις του Οργανισμού από το ένα έτος στο άλλο·

         Μεταφορά πιστώσεων από έτος σε έτος

                  8.

                  εφιστά την προσοχή στο γεγονός ότι και πάλι ο Οργανισμός μετέφερε στο 2010 πιστώσεις σημαντικού ύψους, που προορίζονταν για επιχειρησιακές δαπάνες (65 % του τίτλου III — Επιχειρησιακές δραστηριότητες —αν αφαιρεθούν οι πιστώσεις για ειδικό προορισμό, το ποσοστό των αναλήψεων υποχρεώσεων που μεταφέρθηκαν είναι 13 %)· υπογραμμίζει ότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού· αναγνωρίζει ότι κάποια αβεβαιότητα αναφορικά με το επίπεδο των τελών και των δικαιωμάτων είναι εγγενής στον αρχικό οικονομικό κύκλο του Οργανισμού, λόγω του πολυετούς χαρακτήρα των έργων· υπογραμμίζει ακόμα ότι η κατάσταση αυτή αποκαλύπτει αδυναμίες στο σύστημα σχεδιασμού των πόρων του Οργανισμού, που οφείλονται σε καθυστερήσεις στη διαδικασία υπογραφής της σύμβασης παροχής υπηρεσιών· ζητεί στο πλαίσιο αυτό να γίνεται ακριβέστερα και πιο έγκαιρα η διαχείριση των συμβάσεων και να υποβληθούν πολύ περισσότερο ρεαλιστικές προβλέψεις εσόδων και δαπανών για το προσεχές οικονομικό έτος στην Επιτροπή και το Κοινοβούλιο, ώστε να υπάρχει επαρκής χρόνος για την ανάλυσή τους·

                  9.

                  ζητεί να επισυνάπτεται στον προϋπολογισμό κάθε οικονομικού έτους ειδική έκθεση για το δημοσιονομικό πλεόνασμα που μεταφέρεται από προηγούμενα έτη, όπου θα διευκρινίζεται για ποιο λόγο δεν χρησιμοποιήθηκαν οι συγκεκριμένες πιστώσεις και με ποιο τρόπο και πότε θα χρησιμοποιηθούν.

         Τέλη και δικαιώματα που εισπράττει ο Οργανισμός

                  10.

                  επισημαίνει ότι το 2009 ήταν το δεύτερο έτος πλήρους άσκησης των δραστηριοτήτων πιστοποίησης σύμφωνα με τον κανονισμό (ΕΚ) αριθ. 593/2007 της Επιτροπής, της 31ης Μαΐου 2007, για τα τέλη και τα δικαιώματα που εισπράττει ο Ευρωπαϊκός Οργανισμός Ασφάλειας της Αεροπορίας (6)·

                  11.

                  ζητεί και πάλι από τον Οργανισμό να βελτιώσει το σύστημα εποπτείας για τα έργα πιστοποίησης, προκειμένου να διασφαλίζεται καθ’ όλη τη διάρκεια του έργου ότι τα εισπραττόμενα τέλη δεν θα αποκλίνουν σημαντικά από το πραγματικό κόστος·

                  12.

                  καλεί, ειδικότερα, τον Οργανισμό, να εκτιμήσει σωστά, ενόψει της κατάρτισης των δημοσιονομικών δελτίων του 2010, την αύξηση των δαπανών σε σχέση με τη διαχείριση καθηκόντων πιστοποίησης που ανατίθενται σε εθνικές αεροπορικές αρχές· επισημαίνει, μάλιστα, ότι το Ελεγκτικό Συνέδριο ανέφερε πως οι σχετικές δαπάνες προς πληρωμή στο τέλος του έτους εκτιμήθηκαν βάσει ενός υποθετικού συνολικού ποσοστού ολοκλήρωσης, το οποίο δεν αιτιολογήθηκε βάσει προγενέστερων στοιχείων· αναγνωρίζει, ωστόσο, την πρόθεση του Οργανισμού να καθιερώσει «κατ’ αποκοπή συμφωνίες» για ορισμένες υπηρεσίες [αλλαγές και επισκευές ήσσονος σημασίας, βασικά συμπληρωματικά πιστοποιητικά τύπου (STC), εποπτεία οργάνωσης] ώστε να έχει αξιόπιστη εκτίμηση του κόστους των έργων όταν αναθέτει υπηρεσίες εξωτερικά·

         Ανθρώπινοι πόροι

                  13.

                  επισημαίνει ακόμα ότι ανεπάρκειες στις διαδικασίες επιλογής προσωπικού υπονομεύουν τη διαφάνεια αυτών των διαδικασιών· λαμβάνει γνώση του γεγονότος ότι το Ελεγκτικό Συνέδριο ανέφερε σε σχέση με τις διαδικασίες αυτές πως οι αποφάσεις των επιτροπών επιλογής προσωπικού ήταν ανεπαρκώς αιτιολογημένες και τεκμηριωμένες, δεδομένου ότι, αφενός, η ελάχιστη βαθμολογία που έπρεπε να συγκεντρώνουν οι υποψήφιοι προκειμένου να κληθούν σε συνέντευξη και η αναγκαία βαθμολογία για την εγγραφή τους στον εφεδρικό πίνακα επιτυχόντων δεν είχαν καθοριστεί εκ των προτέρων και, αφετέρου, δεν υπήρχαν πρακτικά·

                  14.

                  καλεί τον Οργανισμό να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την κατάσταση αυτή και να καταστήσει διαφανέστερες τις διαδικασίες επιλογής των ειδικών και του προσωπικού του· υπογραμμίζει ότι ο αντίκτυπος των ανεπαρκειών αυτών καθίσταται ακόμη σοβαρότερος αν ληφθεί υπόψη ότι ο Οργανισμός έχει ως έργο την έκδοση προδιαγραφών πιστοποίησης, τη λήψη αποφάσεων σχετικά με την αξιοπλοΐα και την περιβαλλοντική πιστοποίηση, και τη διενέργεια επιθεωρήσεων τυποποίησης στις αρμόδιες αρχές των κρατών μελών·

         Εσωτερικός λογιστικός έλεγχος

                  15.

                  αναγνωρίζει ότι από το 2006 ο Οργανισμός έχει ακολουθήσει 20 από τις 26 συστάσεις της Υπηρεσίας Εσωτερικού Ελέγχου (ΥΕΕ)·

                  16.

                  αναγνωρίζει ότι ο Οργανισμός έχει υποβάλει στην αρμόδια για την απαλλαγή αρχή έκθεση που συνέταξε ο εκτελεστικός διευθυντής του, στην οποία συνοψίζεται το περιεχόμενο των συστάσεων της ΥΕΕ σύμφωνα με το άρθρο 72 παράγραφος 5 του δημοσιονομικού κανονισμού πλαισίου· καλεί, ωστόσο, τον εκτελεστικό διευθυντή του Οργανισμού να παράσχει συγκεκριμένα στοιχεία σχετικά με το περιεχόμενο όλων των συστάσεων της ΥΕΕ που εκκρεμούσαν το 2009·

                  17.

                  παραπέμπει, όσον αφορά τις περαιτέρω παρατηρήσεις οριζόντιου χαρακτήρα που συνοδεύουν την απόφασή του περί απαλλαγής, στο ψήφισμά του της 10ης Μαΐου 2011 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 338 της 14.12.2010, σ. 22.

         (2)  ΕΕ L 248 της 16.9.2002, σ. 1.

         (3)  ΕΕ L 79 της 19.3.2008, σ. 1.

         (4)  ΕΕ L 357 της 31.12.2002, σ. 72.

         (5)  ΕΕ L 252 της 25.9.2010, σ. 136.

         (6)  ΕΕ L 140 της 1.6.2007, σ. 3.

         (7)  Κείμενα που εγκρίθηκαν, P7_TA(2011)0163 (βλέπε σελίδα 269 της παρούσας Επίσημης Εφημερίδας).


title: 2013/570/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011#Ψηφισμα του Ευρωπαϊκου Κοινοβουλιου, της 17ης Απριλίου 2013 , με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/209

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011
   (2013/570/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0097/2013),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Χημικών Προϊόντων για την εκτέλεση του προϋπολογισμού του Οργανισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Οργανισμού Χημικών Προϊόντων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 73.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 396 της 30.12.2006, σ. 1.

      (5)  ΕΕ L 357 της 31.12.2002, σ. 72.

      ΨΗΦΙΣΜΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού Χημικών Προϊόντων για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Χημικών Προϊόντων για το οικονομικό έτος 2011, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 —C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου (4), για την ίδρυση του Ευρωπαϊκού Οργανισμού Χημικών Προϊόντων, και ιδίως το άρθρο 97,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0097/2013),

                  Α.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού Χημικών Προϊόντων («ο Οργανισμός») για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

                  Β.

                  λαμβάνοντας υπόψη ότι στις 10 Μαΐου 2012 το Κοινοβούλιο χορήγησε απαλλαγή στον εκτελεστικό διευθυντή του Οργανισμού όσον αφορά την εκτέλεση του προϋπολογισμού του Οργανισμού για το οικονομικό έτος 2010 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                              —

                              υπογραμμίζει ότι επειδή ο Οργανισμός εργάζεται με μη διαχωριζόμενες πιστώσεις σε όλους τους τίτλους του, δεν είναι ρεαλιστικό να αναμένει κανείς ότι, για όλες τις ενέργειες που εγγράφονται στον προϋπολογισμό για ένα ημερολογιακό έτος, θα ήταν δυνατόν και να αναληφθούν υποχρεώσεις και να διενεργηθούν πληρωμές εντός του ίδιου οικονομικού έτους, ειδικά για επιχειρησιακές δαπάνες που συνδέονται με κάποιο έργο (π.χ. ανάπτυξη συστημάτων ΤΠ)·

                              —

                              καλεί τον Οργανισμό να προγραμματίζει καλύτερα τις δραστηριότητες και τα έργα του σε σχέση με τους ανθρώπινους πόρους στο στάδιο της κατάρτισης του ετήσιου προγράμματος εργασίας του·

                              —

                              επιδοκιμάζει την ίδρυση από τον Οργανισμό χωριστής μονάδας καταχώρισης και υποβολής καθώς και ομάδας εργασίας έκτακτης ανάγκης·

                              —

                              καλεί τον Οργανισμό να τηρεί μια αυστηρή μεθοδολογία εκ των άνω προς τα κάτω/εκ των κάτω προς τα άνω για την υποβολή στοιχείων και σαφείς κατευθυντήριες αρχές, προκειμένου να προσδιορίσει τους σχετικούς δείκτες και τα εργαλεία που θα χρησιμοποιούνται,

                  Γ.

                  λαμβάνοντας υπόψη ότι, σύμφωνα με την έκθεση του Ελεγκτικού Συνεδρίου, ο συνολικός προϋπολογισμός του Οργανισμού για το οικονομικό έτος 2011 ανήλθε σε 93 200 000 EUR, έναντι 75 500 000 EUR το 2010, πράγμα που αντιπροσωπεύει αύξηση κατά 23,44 %,

                  Δ.

                  λαμβάνοντας υπόψη ότι το οικονομικό έτος 2011 ο Οργανισμός λειτούργησε υπό αυτοχρηματοδότηση και δεν έλαβε καμία επιστρεπτέα επιχορήγηση από την Επιτροπή,

         Δημοσιονομική και χρηματοοικονομική διαχείριση

                  1.

                  σημειώνει ότι, με βάση την ετήσια έκθεση δραστηριοτήτων του Οργανισμού για το 2011, ο Οργανισμός, σύμφωνα με τον κανονισμό (ΕΚ) αριθ. 1907/2006, χρηματοδοτείται από τέλη που καταβάλλει η βιομηχανία για τις καταχωρίσεις χημικών ουσιών και από δυνητική επιδότηση της Ένωσης, όπως προβλέπεται στο άρθρο 185 του δημοσιονομικού κανονισμού·

                  2.

                  επισημαίνει ότι το 2011 ο Οργανισμός πράγματι χρηματοδοτήθηκε αποκλειστικά από έσοδα από τα τέλη και δεν έλαβε καμία επιχορήγηση από την Ένωση· σημειώνει, ωστόσο, ότι ο Οργανισμός έλαβε ενωσιακή στήριξη ύψους μόνον 500 000 EUR από την Επιτροπή (Γενική Διεύθυνση Περιβάλλοντος) ως συμβατική αποζημίωση διότι ανέλαβε ορισμένες προπαρασκευαστικές δραστηριότητες για τον επικείμενο κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (7) για τα βιοκτόνα·

                  3.

                  σημειώνει ότι οι αρχικές πιστώσεις πληρωμών του προϋπολογισμού για το 2011, όπως συμφωνήθηκαν από το διοικητικό συμβούλιο τον Δεκέμβριο του 2010, ανήλθαν σε 99 800 000 EUR·

                  4.

                  σημειώνει, με βάση την ετήσια έκθεση δραστηριοτήτων, ότι ο Οργανισμός έλαβε επιχορήγηση ισοσκέλισης ύψους 36 000 000 EUR που καταχωρίστηκε από την Επιτροπή ως παθητικό προχρηματοδότησης· σημειώνει, ακόμη, ότι το ποσό επεστράφη στο ακέραιο στην Επιτροπή το 2011, δεδομένου ότι το 2011 επετεύχθη το αναμενόμενο υψηλό επίπεδο ιδίων εσόδων από τέλη του Οργανισμού·

                  5.

                  επισημαίνει ότι το 2011 το διοικητικό συμβούλιο ενέκρινε δύο διορθωτικούς προϋπολογισμούς ως εξής:

                              —

                              ο πρώτος διορθωτικός προϋπολογισμός αύξησε τα έσοδα κατά 280 565 807,25 EUR με το πλεόνασμα που προερχόταν από το 2010· σημειώνει ότι ενέγραψε επίσης ποσό 500 000 EUR στα έσοδα ειδικού προορισμού για τη σύμβαση υπηρεσιών μεταξύ του Οργανισμού και της ΓΔ Περιβάλλοντος για τις προπαρασκευαστικές εργασίες σε σχέση με τον κανονισμό (ΕΕ) αριθ. 528/2012·

                              —

                              ο δεύτερος προϋπολογισμός μείωσε τις δαπάνες του προϋπολογισμού κατά 7 142 500 EUR (7 %)·

                  6.

                  σημειώνει, με βάση την ετήσια έκθεση δραστηριοτήτων, ότι το ποσοστό εκτέλεσης του προϋπολογισμού για το 2011 ήταν 96 %·

         Αναλήψεις υποχρεώσεων και πληρωμές

                  7.

                  σημειώνει, με βάση την ετήσια έκθεση δραστηριοτήτων, ότι το συνολικό ποσό της μεταφοράς πιστώσεων ανάληψης υποχρεώσεων και πληρωμών στο επόμενο έτος ανέρχεται σε 14 421 314,76 EUR, αντιστοιχώντας στο 16,2 % του συνόλου των καθορισθεισών υποχρεώσεων· ζητεί από τον Οργανισμό να ενημερώσει την αρμόδια για την απαλλαγή αρχή σχετικά με τις ενέργειες στις οποίες προέβη προκειμένου να αντιμετωπίσει την ανεπάρκεια αυτή, δεδομένου ότι το επίπεδο των μεταφορών είναι υπερβολικό και παραβιάζει την αρχή της ετήσιας διάρκειας του προϋπολογισμού·

                  8.

                  σημειώνει, με βάση την ετήσια έκθεση δραστηριοτήτων, ότι ο προϋπολογισμός που εγκρίθηκε το 2011 για τον τίτλο I (54 508 000 EUR) αυξήθηκε με μεταφορές από τον τίτλο III που ανέρχονταν σε ποσοστό 4,25 % (2 316 781,90 EUR), εκ των οποίων 2 005 138,33 EUR αφορούσαν δαπάνες για το προσωπικό· σημειώνει ακόμη ότι τούτο είχε ως αποτέλεσμα να ανέλθει το ποσοστό εκτέλεσης του τίτλου I στο 99,16 %·

                  9.

                  σημειώνει ότι ακυρώθηκε συνολικό ποσό 1 758 060,98 EUR από το συνολικό ποσό των πιστώσεων ανάληψης υποχρεώσεων και πληρωμών που είχαν μεταφερθεί από τον προϋπολογισμό του 2010 και το οποίο ανερχόταν σε 12 254 740,59 EUR·

                  10.

                  επικροτεί τις προσπάθειες του Οργανισμού για τη βελτίωση του σχεδιασμού και της παρακολούθησης των πόρων και την εισαγωγή, σε επίπεδο Οργανισμού, κατευθυντήριων γραμμών για την προώθηση της αρχής της ετήσιας διάρκειας του προϋπολογισμού· αναγνωρίζει, ειδικότερα, ότι ο Οργανισμός κατάφερε να μειώσει το ποσοστό μεταφοράς πιστώσεων στο επόμενο έτος από 29 % το 2009 σε 17 % το 2010 και σε 16,2 % το 2011·

         Συστήματα εποπτείας και ελέγχου

                  11.

                  σημειώνει, με βάση την έκθεση του Ελεγκτικού Συνεδρίου, ότι η τελευταία υλική απογραφή, η οποία πραγματοποιήθηκε το 2011, αποκάλυψε αρκετές αδυναμίες, ιδίως όσον αφορά το μικρό ποσοστό στοιχείων ενεργητικού ΤΠΕ των οποίων είχε ελεγχθεί η αξία· σημειώνει ακόμη ότι δεν υφίσταται επίσημη πολιτική σχετικά με την απογραφή των πάγιων στοιχείων ενεργητικού· καλεί τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για να εφαρμόσει μια επίσημη πολιτική σχετικά με την απογραφή των πάγιων στοιχείων ενεργητικού·

                  12.

                  σημειώνει ότι ο Οργανισμός καταχωρίζει λογιστικώς τα έξοδα που αφορούν έργα ΤΠΕ τα οποία λειτουργούν ήδη ως δαπάνες, αντί να τα αναγνωρίζει ως πάγια στοιχεία ενεργητικού· παρατηρεί ακόμη ότι το πρώτο τρίμηνο του 2013 αναμένεται η επισημοποίηση και η επίσημη έγκριση της πολιτικής· καλεί τον Οργανισμό να πληροφορήσει την αρμόδια για την απαλλαγή αρχή σε ποιο στάδιο βρίσκεται η εν λόγω πολιτική·

         Διαδικασίες πρόσληψης

                  13.

                  σημειώνει ότι το Ελεγκτικό Συνέδριο εντόπισε ανεπάρκειες στις διαδικασίες πρόσληψης· καλεί, ως εκ τούτου, τον Οργανισμό να ενημερώσει την αρμόδια για την απαλλαγή αρχή σχετικά με τα μέτρα που έλαβε για να την αντιμετώπισή τους· εκτιμά ότι ορισμένες από τις διατάξεις του κανονισμού υπηρεσιακής κατάστασης μπορεί να συνεπάγονται σημαντική διοικητική επιβάρυνση· ενθαρρύνει συνεπώς την Επιτροπή να προβλέψει ένα ορισμένο περιθώριο απλούστευσης δυνάμει του άρθρου 110 του κανονισμού Υπηρεσιακής Κατάστασης των Υπαλλήλων όσον αφορά τους οργανισμούς·

                  14.

                  σημειώνει, με βάση την ετήσια έκθεση δραστηριοτήτων του Οργανισμού, ότι ο Οργανισμός συνέχισε να προσελκύει προσωπικό υψηλής κατάρτισης, με την πρόσληψη 88 νέων υπαλλήλων το 2011, με αποτέλεσμα το ποσοστό κάλυψης του οργανογράμματος του Οργανισμού να ανέρχεται στο 98 %·

                  15.

                  παρατηρεί ότι στις 31 Δεκεμβρίου 2011, από τις 456 συνολικά διαθέσιμες θέσεις έκτακτων υπαλλήλων 441 είχαν καλυφθεί και ότι στα τέλη του 2011 απασχολούνταν 101 συμβασιούχοι υπάλληλοι και αποσπασμένοι εθνικοί εμπειρογνώμονες· σημειώνει ότι 62 θέσεις συνολικά καλύπτονταν από συμβασιούχους υπαλλήλους και 46 θέσεις από λοιπό προσωπικό (αποσπασμένοι εθνικοί εμπειρογνώμονες, προσωρινό προσωπικό, ασκούμενοι)·

                  16.

                  παρακολουθεί από κοντά τις βελτιωμένες διαδικασίες πρόσληψης και επιλογής προσωπικού που ξεκίνησαν κατά το παρελθόν έτος· θεωρεί ότι η απόλυτη εφαρμογή κανόνων και διαδικασιών είναι απαραίτητη για να διασφαλισθεί η καλή φήμη του Οργανισμού·

         Σύγκρουση συμφερόντων

                  17.

                  επικροτεί το γεγονός ότι το Ελεγκτικό Συνέδριο διενήργησε έλεγχο με σκοπό την αξιολόγηση των εφαρμοζόμενων πολιτικών και διαδικασιών για τη διαχείριση των καταστάσεων σύγκρουσης συμφερόντων σε τέσσερις ευρωπαϊκούς οργανισμούς, συμπεριλαμβανομένου του Οργανισμού, και παρουσίασε τα αποτελέσματα του ελέγχου στην ειδική έκθεση του Ελεγκτικού Συνεδρίου αριθ. 15/2012·

                  18.

                  εκφράζει τη λύπη του για το γεγονός ότι, σύμφωνα με τις διαπιστώσεις του Ελεγκτικού Συνεδρίου, την εποχή που ολοκληρώθηκε ο επιτόπιος έλεγχος (Οκτώβριος 2011), ο Οργανισμός δεν διαχειριζόταν ικανοποιητικά τις καταστάσεις σύγκρουσης συμφερόντων· σημειώνει, επιπλέον, ότι οι πολιτικές του Οργανισμού για τη διαχείριση των συγκρούσεων συμφερόντων παρουσίαζαν κενά, οι δηλώσεις συμφερόντων δεν εξετάστηκαν ούτε δημοσιεύθηκαν αλλά σφραγίστηκαν, ενώ απουσίαζε η κατάρτιση για τη διαχείριση συγκρούσεων συμφερόντων·

                  19.

                  εκφράζει την ικανοποίησή του διότι, μετά τον έλεγχο του Ελεγκτικού Συνεδρίου, ο Οργανισμός έλαβε ορισμένα μέτρα, όπως:

                              —

                              πολιτική του Οργανισμού για τη διαχείριση δυνητικών συγκρούσεων συμφερόντων, που εγκρίθηκε τον Σεπτέμβριο του 2011,

                              —

                              νέο, λεπτομερέστερο πρότυπο για τις δηλώσεις συμφερόντων,

                              —

                              νέες οδηγίες για τη συμπλήρωση των δηλώσεων συμφερόντων, που εγκρίθηκαν τον Νοέμβριο του 2011,

                              —

                              δημοσίευση, από τον Ιανουάριο του 2012, των δηλώσεων συμφερόντων του προσωπικού που κατέχουν διευθυντικές θέσεις, στην ιστοσελίδα του Οργανισμού,

                              —

                              συγκρότηση, τον Ιούνιο του 2012, συμβουλευτικής επιτροπής για τις συγκρούσεις συμφερόντων, η οποία πραγματοποίησε συνεδρίαση για τη συγκρότηση σε σώμα τον Αύγουστο του 2012,

                              —

                              κώδικας συμπεριφοράς για τα μέλη του διοικητικού συμβουλίου, που εγκρίθηκε τον Μάρτιο του 2012,

                              —

                              προσωρινά κριτήρια επιλεξιμότητας για τις υπηρεσίες του Οργανισμού, που εγκρίθηκαν τον Σεπτέμβριο του 2012,

                              —

                              κανόνες εφαρμογής για την πρόληψη των συγκρούσεων συμφερόντων και την επεξεργασία πληροφοριών για δυνητικές συγκρούσεις συμφερόντων του προσωπικού του Οργανισμού, που εγκρίθηκαν τον Ιούνιο του 2012 και τον Οκτώβριο του 2012, αντίστοιχα,

                              —

                              καθοδήγηση για το προσωπικό που κατέχει διευθυντικές θέσεις όσον αφορά την πρόληψη των συγκρούσεων συμφερόντων, περιλαμβανομένων συγκεκριμένων κριτηρίων αξιολόγησης, που εγκρίθηκε τον Νοέμβριο του 2012,

                              —

                              αναθεωρημένες κατευθυντήριες γραμμές για τα δώρα και τη φιλοξενία για το προσωπικό, που εγκρίθηκαν τον Δεκέμβριο του 2012·

                        ζητεί από τον Οργανισμό να συνεχίσει να εφαρμόζει τις συστάσεις του Ελεγκτικού Συνεδρίου προκειμένου να αποφύγει τις συγκρούσεις συμφερόντων στις διάφορες διοικητικές και επιχειρησιακές δομές του και να υποβάλει έκθεση προς την αρμόδια για την απαλλαγή αρχή σχετικά με την εφαρμογή των ως άνω πολιτικών και διαδικασιών, καθώς και όσον αφορά τυχόν περαιτέρω εξελίξεις ως προς τη διαχείριση των συγκρούσεων συμφερόντων·

                  20.

                  ζητεί από τον Οργανισμό να περιλάβει στις ετήσιες εκθέσεις δραστηριοτήτων του ειδικό τμήμα που θα περιγράφει τα μέτρα που έχουν ληφθεί για την αποτροπή και τον χειρισμό περιπτώσεων σύγκρουσης συμφερόντων, το οποίο θα περιλαμβάνει μεταξύ άλλων:

                              —

                              τον αριθμό των περιπτώσεων σύγκρουσης συμφερόντων που διαπιστώθηκαν,

                              —

                              τον αριθμό των περιπτώσεων μεταπήδησης στον ιδιωτικό τομέα,

                              —

                              τα μέτρα που ελήφθησαν σε κάθε κατηγορία περιπτώσεων,

                              —

                              τον αριθμό των διαδικασιών που κινήθηκαν για κατάχρηση εμπιστοσύνης και τα αποτελέσματά τους,

                              —

                              τις κυρώσεις που επιβλήθηκαν·

                  21.

                  επισημαίνει ότι όλες οι δηλώσεις συμφερόντων των μελών του διοικητικού συμβουλίου είναι διαθέσιμες στην ιστοσελίδα του οργανισμού, χωρίς ωστόσο να συμβαίνει το ίδιο με τα βιογραφικά σημειώματα των μελών του διοικητικού συμβουλίου· καλεί τον Οργανισμό να ενημερώσει την αρμόδια για την απαλλαγή αρχή όσον αφορά την πρόοδο που σημειώνεται επί του θέματος·

                  22.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 73.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 396 της 30.12.2006, σ. 1.

         (5)  ΕΕ L 357 της 31.12.2002, σ. 72.

         (6)  ΕΕ L 286 της 17.10.2012, σ. 192.

         (7)  ΕΕ L 167 της 27.6.2012, σ. 1.

         (8)  Κείμενα που εγκρίθηκαν, P7_TA(2013)0134 (βλέπε σελίδα 374 της παρούσας Επίσημης Εφημερίδας).